הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 16.12.2021


1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע ונתונים על אודות הכפשות שופטים ושופטים מאוימים בשנים 2018-2021, הריני משיבה לך שבקשתך התקבלה באופן חלקי. 
 
2. לעניין בקשתך לקבלת מידע על אודות פניות הנהלת בתי המשפט לפייסבוק ולטוויטר להסרת פוסטים וציוצים נגד שופטים או נגד בתי המשפט, וכן מספר הפניות לאנשים או לגופים באשר לפרסומים ברשתות החברתיות, להלן נתונים על אודות פניות של הנהלת בתי המשפט להסרת פרסומים פוגעניים:

	שנה
	מספר הפרסומים הפוגעניים שבהן נעשתה בקשה להסרה על ידי הנהלת בתי המשפט
	פילוח פניות להסרת הפרסומים 

	2018
	22 
	פניות לפייסבוק – 8, פניות לגוגל – 9, פניות ליוטיוב – 3, פניות למפרסם – 7, פניות לוורדפרס - 1

	2019
	3
	פניות לגוגל - 3

	2020
	0
	

	2021
	2
	פניות לגוגל – 1, פניות לטוויטר - 1



אציין כי ישנם פרסומים שבהם נעשתה פניה להסרתם למספר גורמים ולכן תיתכן כפילות בנתונים. 

3. לעניין בקשתך לקבלת מספר הפניות של שופטים להנהלת בתי המשפט עקב כך שהם מרגישים מאוימים לשנים 2018-2021, אשיב שאין לנו רישום ומעקב על פניות אלה. על כן, שאלתך אינה מתאימה להתברר לפי הוראות החוק הואיל והנשאל בה אינו בגדר בקשה לקבלת מידע לפי הגדרתו בסעיף 2 לחוק. 
ככל שהטיפול בפניית השופט הסתיים בהגשת תלונה למשטרה הרי שיש בידינו את הנתונים והם מצורפים בסעיף 5 להלן. 

4. לעניין בקשתך לקבלת נתונים על אודות שופטים מאובטחים, אשיב כי בין השנים 2021-2018 ניתנו שירותי אבטחת אישים עבור שני שופטים. שופט בדימוס שקיבל שירותי אבטחה החל משנת 2016 ועד היום, ושופט שני שקיבל שירותי אבטחה במהלך שנת 2019. יובהר כי אבטחת שופטים צמודה אינה נתונה לשיקול דעתה של מערכת בתי המשפט אלא נעשית בהתאם להנחיות משטרת ישראל. 

5. לעניין בקשתך לקבלת נתונים על אודות פניות של הנהלת בתי המשפט למשטרה עקב איומים על שופטים, אשיב כי בקשתך התקבלה. להלן המידע המבוקש: 

	שנים
	2018
	2019
	2020
	2021
	סה"כ

	מס' תלונות שהוגשו בגין איום על שופט/ת
	16
	18
	34
	38
	128




6. יובהר כי יתכנו סטיות שכן הנתונים הוזנו באופן ידני.


7. אנו לרשותך ככל שיידרש.

